روما (لاتينى: Rōma; طليانى: Roma, نطق: [ˈroːma] اسمع (مساعده·معلومات)) هى عاصمة ايطاليا و منطقة لا تزيو، و اكبر مدينة فى عدد السكان فى ايطاليا، سكان منطقة روما العاصمه عددهم حوالى 4 ملايين. روما موجوده فى وسط الجزء الغربى من شبه جزيرة ايطاليا، على نهر التيبر. رئيس بلدية روما هوه جيوفانى اليومانو. دولة مدينة الفاتيكان، والاراضي الخاضعه لسيادة الكرسي الرسولي جزء من روما. ودولة مدينة الفاتيكان هى اصغر بلد ف العالم. روما واحده من عدد قليل من المدن الاوروبية الكبرى اللى نجت من الحرب العالميه الثانيه سليمه نسبيا.وسط روما التاريخي سجلته اليونسكو من مواقع التراث العالمى. اسم روما بيرجع لاسطوره بتحكى ان اخين توامين اسمهم رومولوس و ريموس اسسوها فى 21 ابريل 753 (ق.ع.ح.).بتقول الاسطوره انهم ولاد واحده اسمها ريا سيلفيا و ابوهم هوه الاه الحرب مارس و انهم اترمو فى ماية نهر تيبير ك عقاب لامهم.رومولوس و ريموس رضعم من صدر ديبه و اتربو ويا الدياب الصغيرين لحد ما الاقاهم راعى غنم اسمه فاوستولوس اللى صعبو عليه و خدهم لمراته اللى كانت ما بتخلفش و ربوهم لحد ما كبرو.